En lastbilchauffør blev lørdag middag bragt til sygehuset efter en arbejdsulykke, hvor han blev forbrændt i ansigtet og på brystet. Det oplyser vagthavende hos Nordjyllands Politi. Omkring klokken 13 blev politi og redningsmandskab kaldt ud til Tulipanvej ved Slettestrand. En eksplosion under en lastbil havde antændt en brand, og chaufføren nåede ikke at slippe væk fra flammerne i tide. Manden er angiveligt kun blevet lettere forbrændt.

Referat:
Lastbilchauffør forbrændt efter eksplosion